CELEX: 32010D0435
Language: lt
Date: 1281312000000
Title: 2010/435/ES: 2010 m. rugpjūčio 9 d. Komisijos sprendimas, kuriuo dėl laboratorijų, kurioms leidžiama dirbti su gyvu snukio ir nagų ligos virusu, sąrašo iš dalies keičiamas Tarybos direktyvos 2003/85/EB XI priedas (pranešta dokumentu Nr. C(2010) 5420)  Tekstas svarbus EEE

10.8.2010   
            
            
               LT
            
            
               Europos Sąjungos oficialusis leidinys
            
            
               L 209/18
            
         KOMISIJOS SPRENDIMAS
   2010 m. rugpjūčio 9 d.
   kuriuo dėl laboratorijų, kurioms leidžiama dirbti su gyvu snukio ir nagų ligos virusu, sąrašo iš dalies keičiamas Tarybos direktyvos 2003/85/EB XI priedas
   (pranešta dokumentu Nr. C(2010) 5420)
   (Tekstas svarbus EEE)
   (2010/435/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 29 d. Tarybos direktyvą 2003/85/EB dėl Bendrijos snukio ir nagų ligos kontrolės priemonių, naikinančią Direktyvą 85/511/EEB, Sprendimus 89/531/EEB bei 91/665/EEB ir iš dalies keičiančią Direktyvą 92/46/EEB (1), ypač į jos 67 straipsnį,
   kadangi:
   
               (1)
            
            
               Direktyva 2003/85/EB nustatytos būtiniausios kontrolės priemonės, kurios turi būti taikomos per snukio ir nagų ligos protrūkį, ir tam tikros prevencinės priemonės, kuriomis siekiama, kad kompetentingos institucijos ir ūkininkai būtų geriau informuoti apie šią ligą ir geriau jai pasirengtų.
            
         
               (2)
            
            
               Šioms prevencinėms priemonėms priklauso valstybių narių prievolė užtikrinti, kad tyrimų ir diagnozavimo tikslais su gyvu snukio ir nagų ligos virusu būtų dirbama tik Direktyvos 2003/85/EB XI priedo A dalyje išvardytose patvirtintose laboratorijose, o vakcinoms gaminti skirti inaktyvinti antigenai arba vakcinos būtų gaminami ir susiję tyrimai būtų atliekami tik XI priedo B dalyje išvardytose patvirtintose įstaigose ir laboratorijose.
            
         
               (3)
            
            
               Bulgarija oficialiai pranešė Komisijai, kad atlikus patikrinimą pagal Direktyvos 2003/85/EB 66 straipsnį laikoma, kad šalies nacionalinė etaloninė laboratorija nebeatitinka biologinio saugumo standartų, numatytų Direktyvos 2003/85/EB 65 straipsnio d dalyje.
            
         
               (4)
            
            
               Nyderlandai oficialiai pranešė Komisijai apie tam tikrus su Direktyvos 2003/85/EB XI priedo B dalyje nurodytos Nyderlanduose esančios laboratorijos pavadinimu susijusius pasikeitimus.
            
         
               (5)
            
            
               Dėl saugumo svarbu nuolat atnaujinti Direktyvos 2003/85/EB XI priede nurodytą laboratorijų sąrašą.
            
         
               (6)
            
            
               Todėl būtina išbraukti Bulgarijai skirtą įrašą iš Direktyvos 2003/85/EB XI priedo A dalyje nurodyto laboratorijų sąrašo ir pakeisti Nyderlandams skirtą įrašą B dalyje nurodytame laboratorijų sąraše. Todėl Direktyvos 2003/85/EB XI priedas turėtų būti atitinkamai iš dalies pakeistas.
            
         
               (7)
            
            
               Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Direktyvos 2003/85/EB XI priedas iš dalies keičiamas taip:
   
               1.
            
            
               A dalyje Bulgarijai skirtas įrašas išbraukiamas.
            
         
               2.
            
            
               B dalyje Nyderlandams skirtas įrašas pakeičiamas taip:
               
                           „NL
                        
                        
                           Nyderlandai
                        
                        
                           Merial S.A.S., Lelystad Laboratory, Lelistadas“
                        
                     
         2 straipsnis
   Šis sprendimas skirtas valstybėms narėms.
   
      Priimta Briuselyje 2010 m. rugpjūčio 9 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL L 306, 2003 11 22, p. 1.